b"\n_START_ARTICLE_\nTeis\xc4\x97s mokykla\n_START_SECTION_\nJAV\n_START_PARAGRAPH_\nTeis\xc4\x97s mokykla (angl. Law School) JAV, Kanadoje veikia kaip Teis\xc4\x97s fakultetas arba teis\xc4\x97s koled\xc5\xbeas. Bakalauro studijos trunka 3 m. Suteikiamas Juris Doctor (J.D.) laipsnis, kiti. J.D. n\xc4\x97ra daktaras. Teis\xc4\x97s moksl\xc5\xb3 daktaras - Doctor of Juridical Science (S.J.D.) JAV; Doctor of Laws (LL.D.) Kanadoje. Kai kuriose Teis\xc4\x97s mokyklose yra podiplomini\xc5\xb3 teis\xc4\x97s studij\xc5\xb3 (LL.M., Master of Laws) programos u\xc5\xbesienio teisininkams.\n_START_SECTION_\nEuropa, Azija\n_START_PARAGRAPH_\nInternacionalizacijos proceso metu kai kuriose valstyb\xc4\x97se teisin\xc4\xaf i\xc5\xa1silavinim\xc4\x85 teikiantys universitet\xc5\xb3 padaliniai prad\xc4\x97jo save vadinti teis\xc4\x97s mokyklomis (Law School), ta\xc4\x8diau j\xc5\xb3 strukt\xc5\xabra nuo JAV mokykl\xc5\xb3 skiriasi. \xc5\xa0iaur\xc4\x97s Amerikoje teis\xc4\x97s mokyklos kaip auk\xc5\xa1t\xc5\xb3j\xc5\xb3 mokykl\xc5\xb3 strukt\xc5\xabriniai padaliniai turi pla\xc4\x8di\xc4\x85 savivald\xc4\x85, yra labiau savaranki\xc5\xa1kesni bei autonomi\xc5\xa1ki nei Teis\xc4\x97s fakultetai Europoje, netgi labiau negu briti\xc5\xa1kieji College of Law._NEWLINE_Teis\xc4\x97s mokyklomis taip pat save vadina kai kurios auk\xc5\xa1tosios teis\xc4\x97s mokyklos, pvz., Rygos auk\xc5\xa1toji teis\xc4\x97s mokykla (Riga Graduate School of Law)._NEWLINE_Teis\xc4\x97s mokykl\xc5\xb3 vardu gali vadintis taip pat ne tik padaliniai, bet tiesiog specializuotos studij\xc5\xb3 programos (paprastai angl\xc5\xb3 kalba). Pvz., Vokietijoje Hanse Law School yra Br\xc4\x97meno, Groningeno ir Oldenburgo universitet\xc5\xb3 bendras projektas (bakalauro, magistro Vokietijos ir Nyderland\xc5\xb3 teis\xc4\x97s studijos , Nyderlanduose 'Europos teis\xc4\x97s mokykla', European Law School - podiplomini\xc5\xb3 ES teis\xc4\x97s magistro studij\xc5\xb3 programa) ; ekonomikos, teis\xc4\x97s bei tarpdisciplinini\xc5\xb3 studij\xc5\xb3 CBL programos (pvz., \xc5\xa0anchajuje - CBL Kinijos teis\xc4\x97s tarptautin\xc4\x97 mokykla, CBL International China Law School , reng\xc4\x97jas - CBL International Management Ltd.)."